stanford-oval/wikipedia huggingface dataset:
חוברה מדברית

| חוברה מדברית |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: Otidiformes
תת־סדרה:: תרופודה
משפחה:: חובתיים
סוג:: חוברה
מין:: חוברה מדברית
שם מדעי
 Chlamydotis macqueenii ‏גריי, 1832
תחום תפוצה


חוברה מדברית (שם מדעי: Chlamydotis macqueenii) היא מין של עוף מהסוג חוברה שבמשפחת החובתיים והיא המין היחיד במשפחה שחי בישראל. היא קרובה מאוד למין חוברה צפון-אפריקאית ובעבר נחשבה לתת-מין שלה.
מאפיינים

אורכה של חוברה זו עד 65 ס"מ ומוטת כנפיה עד 140 ס"מ. היא בעלת נוצות אפורות-בהירות עם כנפיים וראש כתומים בהירים ומנומרים בחום. לחוברה פס שחור לאורך העורף, עיניים צהובות גדולות ומקור קצר ואפור. הזנב שחור והרגליים צהובות ובעלות אצבעות חזקות. הבטן לבנה.
החוברה חיה באזורים פתוחים שונים ואף במדבריות. תפוצת החוברה, מחצי האי סיני ומזרחה עד למונגוליה בצפון ופקיסטן בדרום.
חוברה זו שוכנת קרקע ומסוגלת לרוץ במהירות גבוהה. היא ניזונה מזרעים, פירות קטנים, חרקים ועוד חסרי חוליות וזקוקה לכמות קטנה של מים.
תפוצה

חוברת מקווין מקננת במרכז אסיה, מסיני ומזרחה, דרך חצי האי ערב עד לרמות הגבוהות של סין ומונגוליה.
חוברת מקווין מקננת במרכז אסיה, מסיני ומזרחה, דרך חצי האי ערב עד לרמות הגבוהות של מרכז אסיה, סין ומונגוליה. החוברה מעדיפה סביבה מדברית או חולית צחיחה בה היא מוסווית היטב בסביבתה.
ההערכה היא כי בישראל נותרו כ-500 חוברות, המרוכזות במספר אזורי קינון בנגב ובערבה. במהלך העשור האחרון הצטמצמה אוכלוסיית החוברות בכ-20 אחוז, והיא נמצאת עתה בסכנת הכחדה חמורה. החוברות נמצאות בנסיגה בכל תחומי תפוצתן בעולם, והוכרזו לאחרונה כמין בסכנת הכחדה עולמית.
הסיבות להיעלמותה קשורות בעיקר לציד לא חוקי, ולצמצום משמעותי בשטחי המחיה והקינון שלה. בנייה מואצת, הרחבת השטחים החקלאיים ושטחי המרעה, ותנועה מוגברת של רכבי שטח באזורי המחיה שלה. גורמים אלה אחראיים גם להתרבות האויבים הטבעיים שלה, בעיקר עורבים שחורים, תנים ושועלים, החיים בסמוך לאזורים מיושבים.
בתרבות

במרץ 2007 מוסף הארץ הכריז על החוברה כקמע החדש שלו.
הערות שוליים

↑  חוברה מדברית באתר הרשימה האדומה של IUCN
↑  שלום, חוּברה, באתר הארץ, 7 במרץ 2007
| חובתיים |
| --- | --- | --- |
| חובה קטנה (סוג ומין יחיד) | חובה קטנה |   |
| חובה גדולה | חובה גדולה |   |
| חובה זהובת-עורף | חובת לודוויג • חובת דנהם • חובה נובית • חובת הוגלין |   |
| חוברה גדולה | חוברה אפריקנית • חוברת ערב • חוברה אוסטרלית • חוברה הודית גדולה |   |
| חוברה | חוברה צפון-אפריקאית • חוברת מקווין |   |
| חובה לבנת-עורף | חובה לבנת בטן • חובה כחולה • חובת קארו • חובת ריפל • חובה חומה קטנה |   |
| חוברה שחורה | חוברה שחורה צפונית • חוברה שחורה דרומית |   |
| חובה בנגלית | חובה בנגלית |   |
| חובה מנוקדת | חובת הארטלוב • חובה שחורת בטן |   |
| חובה מצוייצת | חובת סביל • חובה צהובת ציצה • חובה אדומת ציצית |   |
| חובה זוטרת | חובה זוטרת |  |
טירת פוסנהופן

| --- | --- |

 מידע כללי
 סוג:  שאטו 
 כתובת:  Karl-Theodor-Straße 14 c 
 מיקום:  פקינג 
 מדינה:  גרמניה 
 הקמה ובנייה
 תקופת הבנייה:  ?–1536
 תאריך פתיחה רשמי:  1536 
 קואורדינטות:  47°57′31″N 11°18′48″E﻿ / ﻿47.958748088351°N 11.313354395342°E﻿ / 47.958748088351; 11.313354395342
  (למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהטירת פוסנהופן(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהטירת פוסנהופן
 
הנסיכה סיסי רוכבת ברחבה מול טירת פוסנהופן
טירת פוסנהופן (בגרמנית: Schloss Possenhofen) היא טירה בגרמניה, הנמצאת בעיירה פקינג שבמדינת בוואריה, על יד אגם סטרנברג. הטירה מפורסמת כיום בעיקר בשל העובדה שהנסיכה סיסי גרה בה בילדותה.
היסטוריה

הטירה נבנתה כטירת עץ ב-1536 בידי יאקוב רוזנבוש (Jakob Rosenbusch), אשר האזור הוענק לו בידי דוכסי בוואריה. הטירה לא נותרה דורות רבים בידי משפחת רונבוש. היא נהרסה בידי השוודים מלחמת שלושים השנים, אולם שוקמה ועברה מספר ידיים עד שב-1760 רכש הגנרל לה רוז (אנ') את כל האזור. ב-1834 רכש את הטירה מקסימיליאן יוזף, דוכס בבוואריה וגר בה יחד עם אשתו לודוביקה, נסיכת בוואריה. מקסימיליאן שיפץ את הטירה, והוסיף לה קומות וקפלה. בתו של מקסימיליאן, הנסיכה סיסי, העבירה בטירה זו את שנות ילדותה המאושרות לפני שנישאה לפרנץ יוזף הראשון והפכה לקיסרית אוסטריה, ומכאן פרסומה של הטירה.
בסרטים שנעשו על סיסי, תופסת הטירה מקום חשוב. כך לדוגמה בסדרת האנימציה "סיסי הנסיכה", אשר בה מכונה הטירה בקיצור בשם "פוסי". גם בסרט "סיסי" מ-1955, ישנן סצנות המתרחשות בפוסנהופן, אולם הן צולמו למעשה בטירת פושל (Schloss Fuschl) באזור זאלצקמרגוט באוסטריה.
הטירה נותרה בבעלות צאצאיו של מקסימיליאן גם לאחר מלחמת העולם הראשונה ואובדן מעמדה של המשפחה. עם זאת, נעשה בה שימוש פחות ופחות עד שב-1940 היא נמכרה לארגון "הרווחה הלאומית הנציונל-סוציאליסטית" (Nationalsozialistische Volkswohlfahrt), והארגון מסר אותה לידי הלופטוואפה שהשתמש בה כבית חולים. השימוש האינטנסיבי הרס את עיצוב הפנים של הטירה, ופגע גם בעיצוב החיצוני. בתום מלחמת העולם השנייה היסודות היו רעועים וחלקים מהמתחם אף נמצאו בסכנת התמוטטות. היו שהמליצו להרוס את הטירה ולבנות במקומה בית מלון מודרני.
ב-1981 רכשו את הטירה בעלים חדשים אשר דאגו לשפץ את המקום. כיום נמצאת הטירה בידיים פרטיות, ולא ניתן לראות אותה מבפנים. עם זאת, שפת האגם כמו גם שני דונם בגנים הקדמיים של הטירה, פתוחים לציבור.
טאסילאק

| --- | --- |
סמל טאסילאקסמל טאסילאק

 מדינה:  דנמרק דנמרק
 טריטוריה אוטונומית:  גרינלנד גרינלנד
 מחוז:  סרמרסוק
 תאריך ייסוד:  1894
 גובה:  1.0 מטר
 אוכלוסייה:  ‏
  ‑ בעיר:  1,985 (1 בינואר 2020)
 קואורדינטות:  65°36′55″N 37°38′15″W﻿ / ﻿65.61528°N 37.63750°W﻿ / 65.61528; -37.63750
 אזור זמן:  UTC -3
 http://www.ammassalik.gl/
  מפת מיקום  מפה מפורטת   (למפת גרינלנד מוגדלת) נוק קאקורטוק אילוליסאט סיסימיוט אסיאט מאניצוק פאמיוט נארסאק קאנאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור טאסילאק(למפת גרינלנד רגילה) נוק קאקורטוק אילוליסאט סיסימיוט אסיאט מאניצוק פאמיוט נארסאק קאנאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור טאסילאק  he tabBackground:;tabBorder:#aaa;defaultTab:0;
טאסילאק (בגרינלנדית: Tasiilaq, בעבר נקראה אמסליךּ (Ammassalik) או אנגמגסליךּ (Angmagssalik)) היא עיר במזרח מחוז סרמרסוק שבגרינלנד. טאסילאק היא העיר השביעית בגודלה באי, בשנת 2013 התגוררו בעיר 2,017 תושבים.
היסטוריה

את האזור בו שוכנת העיר, יישבו לראשונה אנשי תרבות סאקאק (Saqqaq), שהגיעו מחצי האי פירי לנד (Peary Land) ומפיורד אינדפנדנט (Independence Fjord) שבצפון האי. אחריהם הגיעו אנשי תרבות דורסט. ובמאה ה-15 התגוררו במקום בני עם התולה (אנ') (אינואיטים), שהיו בדרכם לחופים הדרומיים של גרינלנד.
בימי הביניים, העדיפו המהגרים לגרינלנד להתיישב במערב האי, שהיה מאוכלס בצפיפות יחסית. עקב כך, דרום-מזרח האי נותר שומם כמאתיים שנה, עד לסוף המאה ה-18.
יישוב הקבע הנוכחי נוסד בשנת 1894, כתחנת מסחר דנית. בתחילה נקראה אמסליךּ או אנגמגסליךּ, בשנת 1997 שונה שמה לטאסילאק.
גאוגרפיה

טאסילאק ממוקמת כ-106 קילומטרים דרומית לחוג הארקטי, לחוף מעגן טבעי הנמצא בקצה פיורד טאסילאק, בקצה הדרום-מזרחי של האי אמסליךּ. פיורד טאסילאק מתחבר לפיורד אמאסאליק, הנשפך לאוקיינוס האטלנטי מזרחית לעיר.
דמוגרפיה

לעיר נתוני צמיחה מהגבוהים בגרינלנד, מהגרים מערים ויישובים בסביבתה מחזקים מגמה זו. בכל מחוז סרמרסוק, רק לטאסילאק ולבירה נוק, נתוני צמיחה יציבים בשני העשורים האחרונים. אוכלוסיית העיר גדלה בשיעור של למעלה מ-37% בהשוואה לשנת 1990, ולמעלה מ-18% בהשוואה לשנת 2000.
אוכלוסיית העיר בין השנים 1991–2010. מקור: משרד הסטטיסטיקה הגרינלנדי
תחבורה

בעיר מנחת מסוקים שאורכו 30 מטרים, ורוחבו 20 מטרים. קוד היאט"א שלו הוא AGM, וקוד ICAO הוא BGAM. חברת התעופה הלאומית; אייר גרינלנד, מפעילה שירות מסוקים לעיר הסמוכה כּולוסוךּ (Kulusuk) שבה יש שדה תעופה עם מסלול.
מנחת טאסילאק משמש כבסיס מקומי, ממנו יוצאות טיסות למספר כפרים סמוכים.
חברת הספנות רויאל ארקטיק ליין מפעילה קווי מטען בקיץ בלבד, המהווים תחלופה לטיסות.
אקלים

האקלים בעיר הוא טונדרה ארקטית, החורף ארוך, והקיץ קצר וקר. העיר סובלת מפיטראק, רוח קטבטית המצויה בחוף המזרחי של גרינלנד, ומקורה בקוטב הצפוני. ב-6 בפברואר 1970, תועדה הפגיעה הקטלנית ביותר של רוח כזו בטאסילאק, שגרמה לנזקים כבדים.
| אקלים בטאסיאילק> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בטאסיאילק> ינואר.−4.2.−11.2.120 | אקלים בטאסיאילק> פברואר.−4.2.−11.6.99 | אקלים בטאסיאילק> מרץ.−4.3.−12.3.98 | אקלים בטאסיאילק> אפריל.0.0.−8.1.75 | אקלים בטאסיאילק> מאי.4.2.−2.7.63 | אקלים בטאסיאילק> יוני.7.7.0.6.51 | אקלים בטאסיאילק> יולי.10.4.2.5.47 | אקלים בטאסיאילק> אוגוסט.9.8.2.4.64 | אקלים בטאסיאילק> ספטמבר.6.2.0.1.78 | אקלים בטאסיאילק> אוקטובר.1.7.−3.5.83 | אקלים בטאסיאילק> נובמבר.−1.9.−7.8.99 | אקלים בטאסיאילק> דצמבר.−4.0.−10.7.102 | אקלים בטאסיאילק> שנה.1.78.−5.19.979 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: המכון המטאורולוגי הדני
ערים תאומות

לטאסילאק הסכם ערים תאומות עם:
איסלנד קואופווגיר, איסלנד
הערות שוליים

↑  History of East Greenland
↑  Greenland in Figures 2013 משרד הסטטיסטיקה הגרינלנדי
↑  The Observed Climate of Greenland, 1958-99 המכון המטאורולוגי הדני 96-98
↑  האקלים בטאסיאילק באתר המכון המטאורולוגי הדני
| --- | --- |
בקרת זהויות :  NLI: 987007564773105171  GND: 4566606-4  LCCN: n84092335  MusicBrainz: fe935a74-b01f-47a3-b5e9-25ce5629452a  SUDOC: 027666786  VIAF: 157154567   WorldCat (עם VIAF): 157154567 
מסוק בל 212 של אייר גרינלנד ממריא מהמנחת
טריינספוטינג (ספר)

ערך זה עוסק בספרו של אירווין וולש משנת 1993. אם התכוונתם לפירושונים אחרים ליצירה "טריינספוטינג", ראו .
| --- | --- |

 מידע כללי
 מאת:  אירווין וולש
 שפת המקור:  אנגלית, סקוטית
 סוגה:  רומן 
 מקום התרחשות:  אדינבורו 
 הוצאה
 הוצאה:  Secker & Warburg
 תאריך הוצאה:  1993
 מספר עמודים:  344
 הוצאה בעברית
 תרגום:  אורי בלסם
 סדרה
 הספר הבא:  פורנו 
 קישורים חיצוניים
 הספרייה הלאומית:  001746740
 
טריינספוטינג (באנגלית: Trainspotting) הוא רומן מאת הסופר הסקוטי אירווין וולש, שזהו ספרו הראשון. הספר יצא בשנת 1993 ומגולל את סיפורם של כמה חברים המכורים להרואין. בשנת 1996 יצא בעקבות הרומן הסרט "טריינספוטינג", בבימויו של דני בויל.
המספר

הסיפור מסופר ממספר נקודות מבט:
מארק רנטון ("רנטס"): הדמות הראשית בסיפור, שמספר את החלקים הנרחבים ביותר בסיפור, הוא פותח את הספר וגם מסיים אותו. מנקודת המבט שלו, הסיפור מסופר בעיקר מתוך הרגשות והזיות, סיפורו גדוש בקללות, או בהבנת מצבם של הסובבים אותו - בהתאם למצב הרוח שלו.
סיימון ויליאמסון ("סיק-בוי"): מספר חלק קטן יחסית מהסיפור. מנקודת המבט שלו הדברים מסופרים בצורה פרועה רצופת קללות וזכרונות מהעבר.
דניאל מרפי ("ספאד"): מספר חלק נרחב בסיפור. מנקודת המבט שלו הסיפור מסופר בעיקר מתוך רגשות והסתכלות מהצד על אנשים. נחשב לבחור הרגיש יותר בחבורה.
פרנק בגבי ("הקבצן"): מספר חלק קטן מהסיפור. מנקודת המבט שלו, הוא היחיד שצודק, ושלא כמו הדמויות האחרות הוא אינו משתמש בסמים, אך גם אינו מתפכח ורואה את הדברים מנקודות מבט שונות, סיפורו רצוף קללות ואיומים.
קלי: מספרת חלקים בודדים בסיפור, נותנת את נקודת המבט של "זו שמדברים עליה". ברוב הקטעים בספר בהם היא מופיעה, היא גם המספרת. היא מוכיחה טענות שהבנים או הקוראים התחבטו בהם לאורך היצירה. חברתו לשעבר של רנטון.
מספר כל יודע: בחלקים נרחבים של הסיפור ובעיקר בשני הפרקים האחרונים. המספר הוא מספר כל יודע המספר מהצד, אך ממעט לרמז על הדברים אשר עתידים לקרות בסיפור. לעיתים ניתן לטעות ולחשוב שרנטון הוא המספר בחלקים אלה, אך זה רק עקב הסתכלותו של המספר מנקודת מבט דומה לשל רנטון.
הספר מחולק ל-7 פרקים, שבכל אחד מהם ישנו מספר משתנה של תת-פרקים. ישנו רצף עלילתי בספר, אך אין קשר ישיר בין הפרקים או תתי-הפרקים, אלא רק רצף כרונולוגי. ברוב הפרקים ישנן בעיות סמים, בקטעים אלה הסיפור הוא לא עלילתי לגמרי ותורם רק בהבנת ההרגשות של רנטון כאשר הוא בהשפעת הסם.
חסה כחולת-פרחים

| חסה כחולת-פרחים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: מורכבים
סוג:: חסה
מין:: חסה כחולת-פרחים
שם מדעי
 Lactuca tuberosa ‏פון-ז'אקווין, 1770

חסה כחולת-פרחים בעיר נשר עלים וגבעול
חסה כחולת-פרחים (שם מדעי: Lactuca tuberosa) שם ערבי: ח'ס ברי אזרר, אַלחַאס בַּרי אֵלאַזרַק,	הוא צמח עשבוני רב שנתי ממשפחת המורכבים. בצמח גדל בישראל בגולן, חרמון, גליל, גלבוע, כרמל, שומרון, הרי יהודה, שרון ושפלת יהודה. הפרחים כחולים. גובה הצמח כ-1 מטר. שורשי הצמח נשמרים באדמה כפקעת, בעת שהחלק העליון גווע מידי קיץ. עם תחילת החורף הצמח מתחדש על פני האדמה.
הפריחה כחולה בחודשים מרץ-מאי. קוטר הקרקפת של הפרח כ-4 ס"מ. בכל קרקפת פורחים פרחים רבים, צבעם כחול–סגול חיוור. הפרח דומה לפרחי העולש. העלים מסורגים ויוצר שושנת עלים. הצמח גדל בבתה ובסלע גיר בחורש פתוח. הצמח נפוץ בארצות מזרח הים התיכון. עלי החסה כחולת הפרחים אכילים ונחשבים טעימים במיוחד.
טרייסי אוסטין

| --- | --- |

 לידה:  12 בדצמבר 1962 (בת 61) פלוס ורדס, מחוז לוס אנג'לס, קליפורניה
 מדינה:  ארצות הברית ארצות הברית
 מקום מגורים:  רולינג הילס, קליפורניה, ארצות הברית
 מספר צאצאים:  3 
 גובה:  1.65 מטר
 יד חובטת:  ימין ושתי ידיים בגב כף היד
 פעילות כמקצוענית:  1978–1994 – יולי 1994 
 סה"כ פרסים שצברה:  2,092,380 דולר אמריקאי 
 יחידים
 מאזן קריירה:  335–90 
 דירוג שיא:  1 (1980)
 זכיות בטורנירים:  30
 זוגות
 מאזן קריירה:  13–16 
 דירוג שיא:  ?
 זכיות בטורנירים:  4
 שיאי גראנד סלאם
 זכיות 2 ביחידות (1 בזוגות מעורבים)
 אליפות אוסטרליה הפתוחה:  רבע גמר (1981)
 אליפות צרפת הפתוחה:  רבע גמר (1982, 1983)
 וימבלדון:  חצי גמר (1979, 1980)
 אליפות ארצות הברית הפתוחה:  זכייה (1979, 1981)
 
טרייסי אן אוסטין הולט (באנגלית: Tracy Ann Austin Holt, נולדה ב-12 בדצמבר 1962 בפלוס ורדס) היא טניסאית עבר אמריקאית, שהחלה להשתתף בתחרויות בסוף שנות ה-70 של המאה ה-20. היא דורגה במקום הראשון בעולם בשנת 1980.
אוסטין זכתה במהלך הקריירה הקצרה שלה ב-3 תוארי גראנד סלאם, 2 ביחידות באליפות ארצות הברית הפתוחה בשנים 1979 ו-1981 ואחד באליפות וימבלדון בזוגות מעורבים עם אחיה ג'ון אוסטין (1980) ובכך היו לאח ואחות הראשונים שניצחו בגמר טורניר זוגות מעורבים באליפות וימבלדון.
סידרה של פציעות קטעה לאוסטין את הקריירה המקצוענית הקצרה שלה.
ביוגרפיה

בשנת 1979 ניצחה אוסטין באליפות איטליה הפתוחה בשלב חצי הגמר את כריס אוורט מארצות הברית ב-3 מערכות וקטעה לה רצף ניצחונות של 125 משחקים על משטח חימר (השיא הנוכחי לנשים וגברים). בהמשך השנה היא זכתה לראשונה בתואר גראנד סלאם באליפות ארצות הברית הפתוחה לאחר ניצחון בשתי מערכות 4-6, 3-6 בשלב הגמר על אוורט וקטעה לה זכייה חמישית רצופה. היא הייתה לטניסאית הזוכה הצעירה בתולדות האליפות (16 שנים ו-9 חודשים).
טבלת שכיחות

טבלת שכיחויות היא טבלה שמציגה את השכיחויות של התוצאות השונות במדגם.
כל רשומה בטבלה מכילה את השכיחות או המנייה של הופעתם של ערכים בתוך קבוצה או מרווח מסוימים. בדרך זו הטבלה מסכמת את ההתפלגות של הערכים במדגם.
טבלת שכיחויות של משתנה יחיד

דוגמה של טבלת שכיחויות עבור משתנה יחיד. טבלה זו מציגה את השכיחות של כל תגובה לשאלות של סקר.
| דירוג | מידת ההסכמה | מספר |
| --- | --- | --- |
| 1 | מסכים במידה רבה | 20 |
| 2 | מסכים | 30 |
| 3 | לא בטוח | 20 |
| 4 | לא מסכים | 15 |
| 5 | מתנגד | 15 |

דרך נוספת להציג את הנתונים בטבלה היא ארגון הערכים של המשתנה לתת קבוצות כך שכל אחת מהן תתייחס לטווח של ערכים. למשל, ניתן להציג את הגובה של תלמידים בכיתה בדרך זו
| טווח גובה | מספר התלמידים | מספר מצטבר |
| --- | --- | --- |
עד 150 ס"מ: 25
| 151 - 160 ס"מ | 35 | 60 |
| 161 - 170 ס"מ | 20 | 80 |
| 171 - 180 ס"מ | 20 | 100 |

טבלת השכיחויות מציגה את הסיכום של מידע המקובץ למחלקות שונות יחד עם מספר המקרים בכל מחלקה. זוהי דרך להציג מידע לא מאורגן כמו תוצאות של בחירות, הכנסה של אנשים מאזור מסוים, מכירות של מוצר בחודש נתון ועוד.
דרך נוספת להצגת הערכים הכלולים בכל מחלקה היא שימוש בסימנים המתמטיים המייצגים קטע פתוח וסגור. למשל:
(a,b)=\left\{x|a<x<b\right\} (נקרא "קטע פתוח")
[a,b]=\left\{x|a\leq x\leq b\right\} (נקרא "קטע סגור")
[a,b)=\left\{x|a\leq x<b\right\}
(a,b]=\left\{x|a<x\leq b\right\}
בנייה של טבלת שכיחויות

שלבים לבנייה של טבלת שכיחויות
החלטה על מספר המחלקות - כמות קטנה או גדולה מידי לא יחשפו את הצורה הבסיסית של בסיס הנתונים ויקשו על פירוש המידע. ניתן לקבוע את המספר המרבי של המחלקות על ידי הנוסחה הבאה:  NumberofClasses=C=1+3.3log(n) או  C={\sqrt {n}}(approximately) כאשר n הוא מספר התצפיות הכולל במדגם.
חישוב הטווח של הנתונים - הטווח מחושב על ידי ההפרש בין הערך המקסימלי למינימלי (Range = Max – Min). הטווח ישמש לקביעת גודל המחלקות.
קביעת גודל המחלקות על ידי הנוסחה -  h={\frac {Range}{NumberofClasses}}.
באופן כללי הגודל של המחלקות צריך להיות אחיד, כאשר מכלול המחלקות צריך לתת ביטוי לכל הטווח. בעוד שישנה העדפה למחלקות אחידות בגודלן, ישנם מקרים בהם יהיה צורך למחלקות בעלות גודל שונה. למשל כדי להימנע מתאים ריקים או כמעט ריקים.
קביעת גבולות המחלקות ובחירת נקודת התחלה מתאימה של המחלקה הראשונה שהיא שרירותית, הוא עשויה להיות קטנה או שווה לערך המינימלי. בדרך כלל היא תתחיל לפני הערך המינימלי באופן כזה שנקודת האמצע (הממוצע של הגבולות הנמוכים והגבוהים של המחלקה הראשונה) ממוקמת כראוי.
סימון של קו אנכי (|) עבור כל תצפית במקום המתאים בטבלה.
מציאת התדירויות הנדרשות.
תצוגה גרפית של טבלת שכיחויות

חלק מהגרפים שבהם ניתן לעשות שימוש באמצעות טבלת השכיחויות הם:
דיאגרמת עוגה - גרף המראה את היחס בין החלקים לבין השלם ובינם לבין עצמם, כלומר את התפלגות השלם לחלקים היחסיים.
גרף עמודות - צורת הצגה גרפית של נתונים מספריים.
היסטוגרמה - נתונים בהיסטוגרמה מוצגים כמלבנים המייצגים מחלקות שונות (הקרויות גם קטגוריות), שאין ביניהן חפיפה, באוכלוסיית הנתונים לפי שכיחותן היחסית.
טבלת שכיחויות משותפת

טבלת שכיחות משותפת לשני משתנים מוצגת כטבלת אפשרויות (Contingency table) דו כיוונית
|  | ריקוד | ספורט | טלוויזיה | סה"כ |
| --- | --- | --- | --- | --- |
| גברים | 2 | 10 | 8 | 20 |
| נשים | 16 | 6 | 8 | 30 |
| סה"כ | 18 | 16 | 16 | 50 |
טור הסכום ושורת הסכום מייצגים את התדירויות השוליות (marginal frequencies or marginal distribution) בעוד שגוף הטבלה מציג את התדירויות המשולבות.
יישומים

ניהול ועיבוד של מידע בטבלת שכיחויות פשוט יותר מהעבודה עם מידע גולמי. ישנם אלגוריתמים פשוטים לחישוב של ממוצע, חציון וסטיית תקן מטבלאות אלו.
בדיקת השערות מתבססת על הבדלים ונקודות דמיון בין טבלאות שכיחויות. הערכה זו מתבססת על מדידה של נטייה מרכזית או ממוצע ומדידה של שונות כמו סטיית תקן.
טבלת השכיחויות נחשבת למצודדת כאשר קיים הפרש בין החציון ולבין הממוצע שלה.
הגבנוניות של הטבלה מתייחסת למידת הריכוז של הנתונים סביב הממוצע, או על פי השיא של התצוגה הגרפית שלה.
הערות שוליים

↑  Australian Bureau of Statistics
↑  Stat Trek, Statistics and Probability Glossary, s.v. Joint frequency
טבלת שכיחויות של משתנה יחיד מאפשרת להציג מידע בצורה מאורגנת
בנייה של טבלת שכיחויות
חלק מתהליך הבנייה של טבלת שכיחויות כולל הגדרת גודל הקבוצות שאליהן יחולקו הנתונים
חישוב הסכומים בטבלת שכיחויות משותפת
טבלת שכיחויות משותפת של מקצוע ומגדר
טבלת שכיחויות משותפת של מקצוע ומגדר עם אחוזים
טירה סקובי

| --- | --- |
אין תמונה חופשית
 לידה:  6 במאי 1995 (בת 29) ונקובר, קנדה קנדה 
 מדינה:  קנדה 
 תקופת הפעילות:  מ-2005
 פרופיל ב-IMDb
 
טִירָה סְקוֹבִּי (באנגלית: Tiera Skovbye; נולדה ב-6 במאי 1995) היא שחקנית קנדית. התפרסמה לקהל הרחב בשל כיכובה בסדרת הדרמה "ריברדייל" בדמותה של פולי קופר.
ביוגרפיה

סקובי נולדה ב-6 במאי 1995 בוונקובר שבקנדה, למשפחה ממוצא סקנדינבי.
קריירה

סקובי החלה את הקריירה שלה בגיל 10, וקיבלה את התפקיד המרכזי הראשון שלה בשנת 2007, כששיחקה בסדרת הטלוויזיה האמריקאית-קנדית "Painkiller Jane".
סקובי הופיעה בתפקידים שוליים בעוד סרטים, סרטים קצרים וסדרות רבות, כשביניהן סדרת הטלוויזיה "החץ" והסרט "נשיקה בחצות".
בשנת 2014 שיחקה את דמותה של אליזבת' ברקלי בסרט הטלוויזיה "The Unauthorized Saved by the Bell Story".
בשנת 2017 החלה לשחק בסדרת הטלוויזיה האמריקאית "ריברדייל", בתפקיד של פולי קופר.
בין השנים 2017–2018 שיחקה בתפקיד משני בסדרת הטלוויזיה "עד עצם היום הזה".
בשנת 2018 שיחקה בסרט האימה-מסתורין "הקיץ של 84", ובסרט "נשיקה בחצות" לצד בלה ת'ורן.
בשנת 2020 החלה לגלם את דמותה של בטי ברודריק בצעירותה בסדרת המסתורין "ג'ון הנבל" בעונתה השנייה.
חיים אישיים

ב-14 באוגוסט 2017 התארסה סקובי לבן-זוגה ג'יימסון פארקר.
אחותה הקטנה של סקובי, אליסיה, היא גם שחקנית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | ילדה בתהליך | ג'יזבל |  |
| 2012 | סיפור חג המולד 2 | דרסיליה גוטארד |  |
| 2015 | Even Lambs Have Teeth | קייטי |  |
| 2017 | Prodigals | רנה |  |
| 2018 | הקיץ של 84 | ניקי קאזובה |  |
| 2018 | נשיקה בחצות | זואי ק'ארמייקל |  |
| 2018 | עונת הניסים (אנ') | ברי |  |
| 2020 | שני לבבות | סמנת'ה "סאם" פטרס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | חסינת כאב | ג'יין בת ה-10 | 3 פרקים |
| 2007 | קאיה | שאנדי פאלמר האמיתית | פרק: "Every Breath You Take" |
| 2008, 2013 | על טבעי | בלה הצעירה / כבוד | הפרקים: "Time Is on My Side", "Rock and a Hard Place" |
| 2010 | היחידה | דרלה רובינסון | פרק: "Double Felix" |
| 2010 | Dead Lines | ספנסר פיין | סרט טלוויזיה |
| 2013-2010 | שעה מכושפת | אנה / פלין | 3 פרקים |
| 2011 | Three Weeks, Three Kids | אליס נורטון | סרט טלוויזיה של הולמרק |
| 2012 | Wingin' It | שרה | פרק: "Practical Romance" |
| 2013 | Forever 16 | רייבן | סרט טלוויזיה של Lifetime |
| 2013 | ספוקוויל | דניאלה | פרק: "The Wicked Cat" |
| 2014 | The Unauthorized Saved by the Bell Story | אליזבת' ברקלי | סרט טלוויזיה של Lifetime |
| 2014 | Christmas Icetastrophe | מארלי קרוג | סרט טלוויזיה של Syfy |
| 2014 | A Christmas Tail | אוליביה בורגין | סרט טלוויזיה |
| 2015 | Sugar Babies | טסה | סרט טלוויזיה של Lifetime |
| 2015 | חצי ערפד | קייטלין קריספ | סרט טלוויזיה של ניקלודיאון |
| 2015 | החץ | מדיסון דאנפורת' | פרק: "The Candidate" |
| 2015 | דו"ח מיוחד | אגתה הצעירה | פרק: "The American Dream" |
| 2015 | Mark & Russell's Wild Ride | אשלי | סרט טלוויזיה של דיסני XD |
| 2016 | My Daughter's Disgrace | פייטון האריס | סרט טלוויזיה של‏ Lifetime; ‏AKA -‏ Revenge Porn |
| 2016 | המוות של הקיץ | דב בגיל 20 | פרק: "The Dharma Bums" |
| 2016 | Christmas Cookies | ברוק | סרט טלוויזיה של הולמרק |
| 2017 | Secrets of My Stepdaughter | רייצ'ל קנט | סרט טלוויזיה של Lifetime |
| 2017 | One Small Indiscretion | אלי | סרט טלוויזיה של Lifetime |
| 2018-2017 | עד עצם היום הזה | מרגו/רובין | תפקיד חוזר; 10 פרקים |
| 2017-הווה | ריברדייל | פולי קופר | תפקיד חוזר; 26 פרקים |
| 2020 | ג'ון הנבל | בטי ברודריק הצעירה | 3 פרקים |
| 2021-2020 | Nurses | גרייס | תפקיד ראשי (2 עונות); 20 פרקים |
| 2023 | רודיאו (אנ') | מיסי מק'מארי | תפקיד ראשי; 10 פרקים |
הערות שוליים

↑  "Tiera Skovbye x MOOD magazine interview". 19 במאי 2018. {{cite web}}:  (עזרה)
↑  Tiera Skovbye on Instagram: “Waitttt did I just wake up for 50k on my bday?!? YEESSSS thank you guys!! #birthdaylove @matthewhaylettphoto @pincottmakeup”, Instagram (באנגלית)
↑  HELLO! Canada, Meet Riverdale’s Polly: Tiera Skovbye on playing the show’s most mysterious character, ca.hellomagazine.com (באנגלית)
↑  'Unauthorized Saved by the Bell' TV Movie Heads to Lifetime, The Hollywood Reporter (באנגלית)
↑  Whitney Friedlander, Whitney Friedlander, ‘Saved by the Bell’ Movie to Air on Lifetime, Variety, ‏2014-06-19 (באנגלית)
↑  Peggy Truong, Tiera Skovbye on ‘Riverdale’ Fan Theories and Polly’s Mysterious Farm, Cosmopolitan, ‏2018-05-17 (באנגלית)
↑  Matt Webb Mitovich, Matt Webb Mitovich, Once Upon a Time Casts Riverdale's Tiera Skovbye as [Spoiler's Daughter], TVLine, ‏2017-11-01 (באנגלית)
↑  'Once Upon a Time' stars Rose Reynolds, Tiera Skovbye on show's final love story, EW.com (באנגלית)
↑  John Squires, “Mad Men” and “Riverdale” Stars Head Back to the ‘Summer of ’84’, Bloody Disgusting!, ‏2017-07-12 (באנגלית)
↑  Riverdale Actress Tiera Skovbye Is Engaged: 'This Weekend Was Something Out of a Dream', PEOPLE.com (באנגלית)
↑  Tiera Skovbye on Instagram: “Happy Birthday to my (not so little) little sister! Every year you grow into a more kind, funny, smart, talent and beautiful young lady.…”, Instagram (באנגלית)
↑  Ali Skovbye as Lacey on Campfire Kiss, Hallmark Channel
| --- | --- |
בקרת זהויות :  LCCN: no2019046349  VIAF: 2877155411325708940001   WorldCat (עם VIAF): 2877155411325708940001
טלפון לווייני

הדור הראשון של טלפון לוויני אירידיום.
טלפון לוויני הוא סוג של טלפון סלולרי המתחבר לטלפונים אחרים או לרשת הטלפוניה באמצעות רדיו דרך לוויינים הסובבים סביב כדור הארץ במקום באמצעות אתרים סלולריים יבשתיים. היתרון של טלפון לווייני הוא שהשימוש בו אינו מוגבל לאזורים המכוסים במגדלי סלולר. ניתן להשתמש בו ברוב או בכל המיקומים הגאוגרפיים על פני כדור הארץ.
למכשירי טלפון לווייני מוקדמים היו גודל ומשקל דומים לאלו של טלפונים סלולריים בסוף שנות השמונים או תחילת שנות התשעים, בדרך כלל הם היו עם אנטנה גדולה נשלפת. טלפונים לווייניים חדשים יותר דומים בגודלם לטלפון סלולרי רגיל בעוד שבחלקם אין הבדל מובחן מטלפון חכם רגיל. טלפונים לווייניים פופולריים במסעות לאזורים מרוחקים שבהם שירות סלולרי יבשתי אינו זמין.
רשת לווייניים

ניתן לסווג מערכות טלפון לווייניות לשני סוגים: מערכות המשתמשות בלוויינים במסלול גאוסטציונרי גבוה, 35,786 קילומטרים מעל פני כדור הארץ, ומערכות המשתמשות בלוויינים במסלול נמוך של כדור הארץ (LEO), 640-1,120 קילומטרים מעל כדור הארץ.
מגבלות חוקיות

במדינות מסוימות, החזקת טלפון לווייני אינה חוקית. אותות הטלפונים הלווייניים יעקפו בדרך כלל מערכות טלקום מקומיות, וימנעו צנזורה וניסיונות האזנת סתר, מה שהוביל כמה סוכנויות ביון להאמין שטלפונים לווייניים מסייעים לפעילות טרור. הגבלות קיימות גם במדינות המנוהלות על ידי משטרים של ממשלות מדכאות כדרך לחשוף סוכנים חתרניים בתוך ארצם וגם למקסם את השליטה במידע שיוצא מהמדינה.